ธปท.แนะธุรกิจไทยรับมือบาทแข็ง
ผู้ว่าฯธปท.แนะภาคธุรกิจไทยรับมือค่าเงินบาทแข็ง-ปัญหาการเคลื่อนย้ายเงินทุน&nbsp;
4 ส.ค. 2554

ผู้ว่าฯธปท.แนะภาคธุรกิจไทยรับมือค่าเงินบาทแข็ง-ปัญหาการเคลื่อนย้ายเงินทุน 
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวในหัวข้อ"เตรียมพร้อมธุรกิจไทย รับมือเศรษฐกิจโลก" ของธนาคารกรุงไทยว่า  ในภาวะเศรษฐกิจโลกเป็นเช่นนี้ ภาคธุรกิจไทยควรระหวังปัญหาเงินทุนเคลื่อนย้ายไหลเข้าและทำให้เงินบาทมีทิศทางแข็งค่ามากขึ้นได้ เพราะตลาดการเงินช่วงนี้ค่อนข้างอ่อนไหวต่อข่าวคราวต่างๆ ทำให้เงินบาทมีโอกาสเคลื่อนไหวใน 2 ทิศทาง ผันผวนและมีทิศทางแข็งค่ามากขึ้น 
"เศรษฐกิจโลกเช่นนี้ การเติบโตของกลุ่มประเทศอุตสาหกรรมหลัก 3 ประเทศหรือจี3คงต่ำ ในทางกลับกันเศรษฐกิจเอเชียน่าจะดีขึ้น ฉะนั้น ไทยเราน่าจะประสบปัญหาเงินทุนเคลื่อนย้ายเข้ามา เงินบาทน่าจะแข็งค่าได้  ขณะที่ตลาดการเงินก็อ่อนไหว การดูแลค่าเงินบาทธปท.คงทำได้ระดับหนึ่ง ดังนั้น ภาคธุรกิจต้องเตรียมการรับมือเรื่องเหล่านี้ไว้ด้วย"นายประสารกล่าว